Македонски лав

**Македонскиот лав**, како и македонската Ѕвезда од Кутлеш, е уште еден симбол на македонскиот народ, култура и традиција, популарно наречен **лавче**. Заедно со Ѕвездата се едни од најстарите симболи во Европа што денес сѐ уште се користат. На територијата на Македонија некогаш живееле лавови, што е и поткрепено од антички историчари и фосилните наоди од околината на Делчево. Ловот на лавови бил популарен помеѓу Македонците и како резултат на тоа пронајдени се поголем број на мозаици и слики со сцени од лов на лавови.

## Среден век
[thumb|175px|десно|Скулптура на лав на мостот „Гоце Делчев“ во [Скопје]]
[thumb|175px|десно|Дел од фреска на Македонски лав и натпис Македонско Царство во [црква „Св. Ѓорги“ - Бањани|црквата „Св. Ѓорги“ од XVI век, во селото Бањани, Скопско]]

Во средниот век и во понатамошниот период од историјата на Македонија, лавот продолжил да се користи како симбол на Македонците паралелно со Ѕвездата од Кутлеш. Лавот и натписот како дел од грб можат да се пронајдат и во збирки на грбови од странски познати личности. Така на пример, во 1595 година колекцијата на грбови *Korenich-Neorich* се вметнал и македонскиот лав на штит како грб на Македонија и македонскиот народ. Во таа колекција вметнати биле и уште единаесет други грбови на различни земји. Под штитот со лавот стои натписот *Македонија*, а додека над штитот стои натпис **"Cimeri makedonske zemle"** или *Грбот на македонската земја*. Покрај македонскиот грб во колекцијата се наоѓаат и грбови на Хрватска, Далмација, Бугарија, Босна. Во колекцијата македонскиот грб се сретнува двапати.
Македонскиот грб со лав понатака се користел и од српскиот крал Душан и од неговиот син Урош. Имено, македонскиот лав е вметнат покрај останатите грбови и направен е еден грб, што би означувало обединување на јужните словени на овие простори. Според тој факт, македонскиот народ е претставен како посебен народ, а Македонија како посебен регион.

Покрај споменатата колекција на грбови македонскиот грб со лав се вметнувал и бил дел и од други колекции на грбови. Така, во 1605 година во Унгарија се издала колекција со грбови чиј автор бил *Зибмахер*. Понатака кон крајот на 16. и почеток на 17 век, колекцијата на грбови на *Палинич* го вклучувала и македонскиот земен грб со лавот. Грбот покрај симболот, вклучувал и натпис напишан со рака на кој стоело **"Macedonia regni"**. Исто така, во колекцијата на грбови на *Алтан* од 1614 година, може да се најде и македонскиот грб. На грбот е претставен македонскиот лав на црвен штит. Над грбот стоел натписот **"Makedonske zemle cimeri",** а додека под грбот стоел натписот **"Insignia regni Macedonia"**. Христофор Жефарович, во својата *Стематографија* во 1741 година, го дава грбот на Македонија:

## Денешна употреба

Денес, лавот заедно со Ѕвездата се користат како симболи на Македонците. Поголем број на политички партии во Република Македонија го користат лавот како главен елемент во грбовите на своите партии. Исто така поголем број на невладини организации или граѓански здруженија го користат лавот како симбол. Ѕвездата од Кутлеш и македонскиот лав се длабоко навлезени во срцевината на македонштината и се неделлив елемент од македонската историја, култура и идентитет.

## Галерија


Податотека:Предлог-грб_на_Република_Македонија_2014.svg|Предлог грб на Македонија од 2014.
Податотека:Macedonian lion.svg|Предлог грб на Македонија од 1992.
File:Macedonian lion, 1620, stylized.svg|Македонски грб од 1620.
File:Flag of ethnic Macedonians.svg|Македонско етничко знаме.
Податотека:Coat_of_arms_of_Macedonia_1340.jpg|Грб на Македонија од 1340
Податотека:Coat_of_arms_of_Macedonia_1620.jpg|Грб на Македонија од 1620.
File:Coat of arms of Macedonia 17th century.png|Грб на Македонија од 17 век.
File:Coat_of_arms_of_Macedonia_1595.jpg|Македонскиот грб од 1595 г.
Податотека:Coat of arms of Macedonia 1614.jpg|Македонскиот грб од 1614 г.
File:Coat_of_arms_of_Macedonia_1694.png|Грб на Македонија од 1694.
Податотека:Coat of Arms of Macedonia from Stemmatographia by Hristofor Zhefarovich (1741).jpg|Грб на Македонија од 1741.
File:Macedonian historical coats of arms.png|Колекција македонски грбови.
Податотека:Знамето на Разловечкото востание.jpg|Знаме на Разловечкото востание од 1876.
Податотека:Струшко знаме.jpg|Струшкото востаничко знаме од 1903.
Податотека:Zname na zagoricani.jpg|Востаничко знаме на Загоричани од 1903.



## Наводи

## Поврзано

* Ѕвездата од Кутлеш
* Грб на Македонија
* Знаме на Македонија
* Химна на Република Македонија
* Симболи на Македонија

Категорија:Национални симболи на Македонија